Loomaaed kutsub kõiki külastajaid laupäeval, 13. jaanuaril osa võtma kotkapäevast.
#000001
Nagu nimigi ütleb, on päevakangelasteks Tallinna Loomaaias elavad kotkad ning igaüks leiab planeeritud tegevuste seast endale midagi meeldivat. Kullimäel toimuva ekskursiooni käigus kuuleme palju huvitavat nende aukartust äratavate lindude elust ja näeme kotkaste toitmist. Toimub ka põnev võistlus, milles osalejad saavad testida oma teravat nägemist, pannes end proovile kotkana saaklooma leidmises. Kõik võitjad saavad auhinna!
#000002
Lisaks põnevatele tegevustele õues, saab loomaaia keskkonnahariduskeskuse auditooriumis vaadata Poola režissöör Ireneusz Chojnacki filmi konnakotkastest: „Suur konnakotkas – lind nagu ei keegi teine“. Hea muusikalise kujundusega film annab selge ülevaate selle hävimisohus linnuliigi aastaringist. Filmi juhatab sisse Mati Kaal.
#000003
Kotkapäevale tulles tasub end riietada soojalt ja ilmastikule vastavalt! Külalisi ootavad ees põnevad võistlused, ekskursioon ning kotkaste toitmise vaatamine koos asjakohaste kommentaaridega.
#000004
Ekskursioon on loomaaia pileti hinna sees ja algab loomaaia kullimäelt, kuhu jõuab kõige kiiremini sisenedes loomaaeda põhjaväravast (Paldiski mnt 145). Eelnev registreerimine pole vajalik. Kassad on avatud nii lääne- kui põhjaväravas kella 9-15, loomaaed suletakse kell 17.
#000006
Põdrapull kannab siiani uhkeid sarvi
#000008
Põder kahjustas koduõues erilist puud
#000009
Ajakiri Eesti Jahimees ilmub alates 2001. aastast. Ta on suunatud Eesti jahimeestele, ning põnevat lugemist leiab ka iga loodusesõber. Ilmub 6 korda aastas.
#000014